SEG ผนึก “PULSEMETRICS” ตั้งบ.ร่วม “เซ็นทริคส์ คอนซัลติ้ง” ลุยธุรกิจวิเคราะห์-วิจัยข้อมูล
SEG ผนึก "PULSEMETRICS" ตั้งบ.ร่วม "เซ็นทริคส์ คอนซัลติ้ง" ลุยธุรกิจวิเคราะห์-วิจัยข้อมูล
23 ก.ค. 2563

บริษัท เครือไทย โฮลดิ้งส์ จำกัด (มหาชน) หรือ SEG เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้ลงนามสัญญาร่วมทุนกับ PULSEMETRICS PTE LTD เพื่อจัดตั้งบริษัทชื่อ บริษัท เซ็นทริคส์ คอนซัลติ้ง จำกัด (Sentrics Consulting Company Limited) เพื่อดำเนินธุรกิจด้านการวิเคราะห์และวิจัยข้อมูล ด้วยทุนจดทะเบียน 10 ล้านบาท โดยมีจำนวนหุ้นทั้งสิ้น 1,000,000 หุ้น และมีราคาที่ตราไว้ 10 บาทต่อหุ้น ทั้งนี้ บริษัทฯถือหุ้นในสัดส่วน 67% ของหุ้นทั้งหมด ขณะที่ PULSEMETRICS PTE LTD ถือหุ้นในสัดส่วน 33% ของหุ้นทั้งหมด
โดยคาดว่าจะได้รับประโยชน์ดังนี้
1. เป็นการสร้างคณะทำงานและองค์ความรู้ทางด้านวิเคราะห์ข้อมูล (Data Analytics) และ การวิจัย (Market Research) ให้กับกลุ่มบริษัทในเครื
2. สร้างโอกาสทางธุรกิจ และสร้างรายได้ โดยให้บริการกับบริษัทฯ ทั้งในเครือทีซีซี และนอกเครือทีซีซีต่อไปในอนาคต
3. ผู้ร่วมทุนมีความรู้ความสามารถ และได้ร่วมงานกับบริษัทในเครือไทย โฮลดิ้งส์มากว่า 3 ปี